Lav et referat af nedenstående tekst:

Tekst:
En elev på Boddum-Ydby Friskole så onsdag morgen omkring klokken otte en 10-årig dreng hænge ud af et vindue i noget "halstørklædelignende beklædning". Den 10-årige er nu indlagt på Skejby Sygehus, hvor han ligger i respirator, og hans tilstand er yderst kritisk, oplyser vicepolitikommissær Allan Riis ved Midt- og Vestjyllands Politi. Skoleleder Morten Mebin tror, at drengen ville hoppe ud af vinduet til skolens sportsplads, da han hænger fast i vinduets håndtag. - Han har formentlig villet hoppe ud af et lille toiletvindue, og så er han kommet til at hænge fast i et håndtag i bunden af vinduet med en halskrave, siger Morten Mebin til Ritzau. Eleven, der ser drengen hænge i vinduet, alarmerer straks en lærer, der ringer til alarmcentralen. Sammen med en forælder hjælper læreren den forulykkede dreng ned fra vinduet, og de påbegynder livreddende førstehjælp på den 10-årige dreng, der går i 4. klasse på skolen. - Den hjælp, som den forælder og læreren yder, har ifølge redderne været helt eminent, og den kan være årsag til, at drengens liv bliver reddet, fortæller skolelederen. Kort tid efter ankommer lægeambulance, og personalet herfra overtager livredningen. Også en helikopter ankommer, og drengen flyves til Skejby Sygehus. Den 10-åriges forældre blev hurtigt underrettet, og nåede op på skolen, før drengen blev fløjet med helikopter på sygehuset. Børn og forældre modtager nu psykologhjælp på skolen efter episoden. - Vi har psykologer på skolen nu, så de kan tale med børnene og forældrene, så også forældrene kan få viden om, hvilke børn de kan forvente at få med hjem, siger han. Arbejdstilsynet er ankommet til skolen for at undersøge årsagen til ulykken nærmere.

Referat:
10-årig dreng svæver mellem liv og død, efter en elev fandt ham hængende ud af vinduet på Boddum-Ydby Friskole i Thy.